Taffara Deguefé

Taffara Deguefé (født 15. juni 1926 i Abomse ved Ankober, død 6. mars 2015«Taffara Deguefe (1926-2015)»  Ethiopia Observer, 12. mars 2015. Lest 28. mars 2015.) var en etiopisk bankmann, som en periode var sentralbanksjef og deretter ble politisk fange under Dergen.

Deguefé begynte i 1944 i statsbanken i Etiopia. Han utdannet seg i Canada og fikk i 1950 bachelorgrad i handel fra University of British Columbia. Han studerte deretter rettsvitenskap og vendte tilbake til Etiopia der han i 1955 avla juridisk grad ved University College of Addis Ababa. Han ble generaldirektør for sivil luftfart, var sjef for kontoret til Etiopias statsbank i Khartoum i Sudan og ble banksjef både i statsbanken og en handelsbank.Biografiske opplysninger i forbindelse med utnevnelse til æresdoktor, University of British Columbia, 1974.

Deguefé ble i 1974 utnevnt til sjef for Etiopias nasjonalbank. Etter at keiser Haile Selassie ble styrtet i et kupp i september 1974, ble Deguefé fengslet.«Etiopia: Norsk konsul 3 år i fengsel», VG, 18. april 1978, s. 1. Han satt som politisk fange til 1981. Etter dette flyttet han til Canada. Deguefé var, inntil han ble fengslet i 1974, Norges honorære konsul i Etiopia.Etiopias tidligere sentralbank-sjef ridder av første klasse , Norges ambassade i Etiopia.

Kong Harald utnevnte i 2011 Deguefé til ridder av 1. klasse av Den Kongelige Norske Fortjenstorden «for fortjenstfullt virke for Norge og norske interesser i Etiopia.«Tildeling av ordener og medaljer: Søk i arkivet», kongehuset.no. I 1974 ble han æresdoktor ved University of British Columbia.

 Utgivelser 
 A guide to service. Being a collection of selected speeches, Addis Ababa: Commercial Bank of Ethiopia, 1973
 A tripping stone. Ethiopian Prison Diary (1976–1981), Addis Ababa: Addis Ababa University Press, 2003
 Minutes of an Ethiopian Century, Addis Ababa: Shama Books, 2006

 Referanser 

Kategori:Etiopiere
Kategori:Sentralbanksjefer
Kategori:Den Kongelige Norske Fortjenstorden
Kategori:Personer fra sonen North Shewa i Amhara